**ILGOSIOS GATVĖS, UŽLIEDŽIŲ SEN., KAUNO R., REKONSTRAVIMO DARBŲ PRELIMINARIOSIOJI SUTARTIS**

2025 m. birželio 12 d. Nr. S-1113

Kaunas

**Kauno rajono savivaldybės administracija**, juridinio asmens kodas 188756386, adresas Savanorių pr. 371, 49386 Kaunas, atstovaujama administracijos direktoriaus Manto Rikterio, (toliau – Užsakovas), ir

**Uždaroji akcinė bendrovė „Hidrokesta“**, juridinio asmens kodas 174414579, adresas Valių g. 15A, Giedručių k., Šakių r., atstovaujama direktoriaus Valdo Savukaičio, (toliau – Rangovas),

toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“,

sudarė šią preliminariąją sutartį (toliau – Preliminarioji sutartis), vadovaujantis supaprastinto atviro konkurso būdu atlikto viešojo pirkimo „Ilgosios gatvės, Užliedžių sen., Kauno r., rekonstravimo darbų viešasis pirkimas“ (viešojo pirkimo Nr./ID 1347488)sąlygomis ir susitarė dėl toliau išvardytų sąlygų.

# Preliminariosios sutarties objektas ir tikslas

1.1. Preliminariosios sutarties objektas – išankstinis susitarimas dėl Ilgosios gatvės, Užliedžių sen., Kauno r., rekonstravimo darbų, įskaitant elektroninio statybos darbų žurnalo užsakymą (prenumeratos užsakymas, statybos žurnalo pildymas ir saugojimas ir po statybos darbų baigimo jo pilnas perleidimas Užsakovui), (toliau – **Darbai**), bei statybos užbaigimo procedūros atlikimo ir dokumentų, privalomų statybos užbaigimo procedūrai tinkamai atlikti, parengimo (kontrolinių geodezinių nuotraukų parengimas, kadastrinių matavimų bylų (statinio, žemės sklypo) parengimasnekilnojamojo turto kadastro nuostatose nustatyta tvarka (išankstinė patikra), eksperto patvirtintos ir IS „Infostatyba“ užregistruotos deklaracijos apie šių statinių statybos užbaigimą pateikimas, atliktų statybos darbų erdvinių duomenų parengimas *Shape* formatu bei patalpinimas Kauno rajono savivaldybės informacinėje sistemoje), (toliau – **su Darbais susijusios paslaugos**), pagal pagrindinėje sutartyje ir jos prieduose (Preliminariosios sutarties 1 priedas „Pagrindinė sutartis“), pateiktus reikalavimus (toliau – Pagrindinė sutartis), įvykus Preliminariojoje sutartyje numatytoms aplinkybėms.

1.2. Užsakovas Darbus gali užsakyti atlikti dalimis (t. y. sudaryti kelias Pagrindines sutartis) pagal turimą finansavimą. Darbų apimtys ir Darbų atlikimo terminai bus pateikiami kvietime sudaryti Pagrindinę (-es) sutartį (-is) ir bus nurodyti sudaromoje Pagrindinėje (-se) sutartyje (-se).

1.4. Pagal Preliminariąją sutartį sudarytos (-ų) Pagrindinės (-ių) sutarties (-ių) bendras Darbų atlikimo terminas negali viršyti 12 (dvylika) mėn. nuoDarbų pradžios. Darbų pradžia laikoma statybvietės perdavimo – priėmimo akto pasirašymo diena arba data po 14 dienų kai įsigaliojo Pagrindinė sutartis, jeigu statybvietės perdavimo-priėmimo aktas per šį dienų skaičių nėra pasirašytas. Darbų atlikimo terminas gali būti pratęstas iki 1 (vieno) mėnesio dėl aplinkybių, nurodytų Pagrindinės sutarties nuostatose. Su Darbais susijusios paslaugos, turės būti atliktos per 3 (tris) mėnesius nuo Darbų pabaigos.Darbų pabaiga pagal Pagrindinę sutartį bus laikomas momentas, kai bus užbaigti visi šioje sutartyje numatyti Darbai, ištaisyti defektai ir pasirašytas Darbų perdavimo – priėmimo aktas.

1.6. Jei užsakoma tik dalis Darbų, proporcingai mažinama Darbų kaina ir Darbų atlikimo terminas. Tokiu atveju Rangovas su Darbais susijusias paslaugas turės atlikti pasirašęs paskutinę Pagrindinę sutartį. Pagrindinė (-ės) sutartis (-ys) sudaroma (-os), jei Užsakovas gaus finansavimą Preliminariojoje sutartyje numatytų Darbų atlikimui.

1.7. Preliminarios sutarties tikslas nustatyti sąlygas taikomas Pagrindinei sutarčiai, kuri gali būti sudaroma per Preliminariosios sutarties galiojimo laikotarpį.

# Pagrindinės sutarties sudarymas

2.1. Pagrindinė (-ės) sutartis (-ys) sudaroma (-os) vadovaujantis Lietuvos Respublikos viešųjų pirkimų įstatymo 78 straipsnio 4 dalimi, šios Preliminariosios sutarties pagrindu.

2.2. Užsakovas turi teisę, tačiau neprivalo sudaryti Pagrindinę sutartį su Rangovu.

2.3. Esant poreikiui ir galimybėms sudaryti Pagrindinę sutartį Užsakovas privalo raštu kreiptis į Rangovą su prašymu sudaryti Pagrindinę sutartį. Kartu su prašymu Užsakovas privalo Rangovui pateikti užpildytą Pagrindinę sutartį, atitinkančią Preliminariosios sutarties 1 priede pateiktas Pagrindines sutarties sąlygas.

2.4. Sudarant Pagrindinę sutartį, negali būti keičiamos Preliminariosios sutarties 2 priede pateiktos Rangovo pasiūlymo kainos (įkainiai), išskyrus Preliminariosios sutarties 3.3. punkte numatytus atvejus.

2.5. Pagrindinė sutartis su Rangovu sudaroma pagal Preliminariosios sutarties 1 priede pateiktas Pagrindinės sutarties pavyzdines sąlygas (galimi tik neesminiai pakeitimai ir pataisymai).

2.6. Rangovas, gavęs Preliminariosios sutarties 2.3 punkte nurodytus dokumentus, privalo per 5 (penkias) darbo dienas pasirašyti Pagrindinę sutartį, ją pasirašant kvalifikuotais elektroniniais parašais bei pasirašytą Pagrindinę sutartį grąžinti Užsakovui.

# PRELIMINARIOS SUTARTIES VERTĖ

3.1. Pradinės Preliminarios sutarties vertė **be PVM** – **873 306,78 Eur** (aštuoni šimtai septyniasdešimt trys tūkstančiai trys šimtai šeši eurai 78 ct). PVM sudaro– 183 394,42 Eur (vienas šimtas aštuoniasdešimt trys tūkstančiai trys šimtai devyniasdešimt keturi eurai 42 ct)*.* Pradinės Preliminariosios sutarties vertė **su PVM** – **1 056 701,20 Eur** (vienas milijonas penkiasdešimt šeši tūkstančiai septyni šimtai vienas euras 20 ct).

3.2.Preliminariosios sutarties 2 priede „Rangovo pasiūlymas“ nurodyti Darbų ir su Darbais susijusių paslaugų įkainiai ir kainos apima visus Rangovui privalomus mokėti mokesčius ir visas su Darbų ir su Darbais susijusių paslaugų atlikimu susijusias išlaidas.

3.3. Rangovo pasiūlyme nurodyti Darbų ir su Darbais susijusių paslaugų įkainiai ir kainos gali būti perskaičiuojamos prieš pasirašant Pagrindinę sutartį taikant Pagrindinėje sutartyje numatytas kainos perskaičiavimo taisykles.

3.4. Preliminariosios sutarties kainų perskaičiavimas patvirtinamas rašytiniu Šalių susitarimu.

# Preliminariosios sutarties galiojimas ir kiti terminai

4.1. Preliminarioji sutartis įsigalioja nuo abiejų Šalių pasirašymo dienos.

4.2. Preliminarioji sutartis galioja 36 (trisdešimt šešis) mėnesius. Užsakovui gavus finansavimą, Preliminariosios sutarties pagrindu bus sudaryta Pagrindinė (-ės) sutartis (-ys).

4.3. Rangovas prieš 15 (penkiolika) kalendorinių dienų informavęs Užsakovą raštu gali nutraukti Preliminariąją sutartį, jei Užsakovas nevykdo įsipareigojimų pagal Preliminariąją sutartį ir per 15 (penkiolika) kalendorinių dienų nuo Užsakovui skirto raštiško pranešimo, kuriame nurodoma kokie įsipareigojimai nevykdomi, Užsakovas neįvykdo savo įsipareigojimų, arba šių įsipareigojimų įvykdyti nebegali.

4.4. Užsakovas prieš 15 (penkiolika) kalendorinių dienų informavęs Rangovą raštu gali nutraukti Preliminariąją sutartį, jei Rangovas nevykdo įsipareigojimų pagal Preliminariąją sutartį ir per 15 (penkiolika) kalendorinių dienų nuo Rangovui skirto raštiško pranešimo, kuriame nurodoma kokie įsipareigojimai nevykdomi, Rangovas neįvykdo savo įsipareigojimų arba šių įsipareigojimų įvykdyti nebegali.

4.5. Preliminarioji sutartis gali būti nutraukta abipusiu Šalių sutarimu.

# Preliminariosios sutarties pakeitimai

5.1. Preliminariosios sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

# Šalių atsakomybė

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Preliminariąją sutartį. Šalys įsipareigoja tinkamai vykdyti Preliminariąja sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Esminiu Preliminariosios sutarties pažeidimu laikomas Rangovo atsisakymas sudaryti Pagrindinę sutartį.

6.3. Užsakovui nutraukus Preliminariąją sutartį dėl esminio Preliminariosios sutarties pažeidimo, Rangovas įsipareigoja sumokėti Užsakovui 5 (penkių) proc. dydžio netesybas (baudą) nuo pradinės Preliminariosios sutarties vertės be PVM, nurodytos Preliminariosios sutarties 3 priede pateiktame Rangovo pasiūlyme.

# konfidencialumas

7.1. Konfidencialia informacija laikoma visa su Preliminariąja ir Pagrindine sutartimi bei jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą Užsakovui, Rangovui ar trečiųjų asmenų interesams ir (ar) kurios atskleidimas nėra pageidaujamas Preliminariosios sutarties Šalių, išskyrus Preliminariosios sutarties 7.3 punkte nurodytą informaciją.

7.2. Užsakovas ir Rangovas užtikrina, kad:

7.2.1. jų samdomas ar jiems dirbantis asmuo naudos konfidencialią informaciją tik Preliminariosios sutarties ir Pagrindinė sutarties vykdymo tikslais;

7.2.2. jų samdomas ar jiems dirbantis asmuo Preliminariosios sutarties ir Pagrindinė sutarties vykdymo tikslais neatskleis jokios konfidencialios informacijos jokiam trečiajam asmeniui be išankstinio raštiško konfidencialios informacijos pateikėjo sutikimo;

7.2.3. jie imasi visų būtinų atsargumo priemonių siekdami užtikrinti, kad jokia konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant Preliminariąją sutartį ir Pagrindinę sutartį.

7.3. Konfidencialia informacija nelaikoma:

7.3.1. informacija, kuri yra ar tampa vieša, išskyrus tuo atveju, kai tai atsitiko pažeidžiant šio straipsnio nuostatas;

7.3.2. informacija, kuri yra teikiama tam, kad ji būtų pateikta viešai ir būtų įmanoma vykdyti šią Sutartį;

7.3.3. informacija, kuri yra valdoma gavėjo be apribojimų ją atskleisti;

7.3.4. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

7.3.5. informacija, kuri privalo būti atskleista pagal įstatymus ar kitus teisės aktus;

7.3.6. informacija apie Preliminariosios sutarties ir Pagrindinės sutarties kainą (įkainius);

7.3.7. informacija apie Preliminariosios sutarties pagrindu sudarytas Pagrindines sutartis ir jų pagrindu įvykdytų/vykdytinų įsipareigojimų vertes.

1. **NENUGALIMOS JĖGOS (*FORCE MAJEURE*) APLINKYBĖS**
   1. Šalys neatsako už sutartinių įsipareigojimų nevykdymą, jeigu šių įsipareigojimų nevykdymas yra nenugalimos jėgos (*Force Majeure*) aplinkybių pasekmė. Nenugalimos jėgos (*Force Majeure*) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje bei vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840. Negalint vykdyti įsipareigojimų dėl *Force Majeure* aplinkybių, jų vykdymas atidedamas iki šių aplinkybių pasibaigimo.
   2. Šalys tą pačią dieną praneša viena kitai apie nenugalimos jėgos aplinkybių atsiradimą ir išnykimą. Nenugalimos jėgos atsiradimo aplinkybių atveju Šalys aptaria Sutarties sustabdymo terminus arba jos nutraukimą.
2. **KITOS SĄLYGOS**

9.1. Šalys susitaria, kad visi Preliminarioje sutartyje nereglamentuoti klausimai sprendžiami remiantis Lietuvos Respublikos teise ir sutinka, kad ši Preliminarioji sutartis būtų reglamentuojama ir aiškinama pagal Lietuvos Respublikos įstatymus.

9.2. Preliminarioji sutartis yra vientisas, sistemiškai taikomas Užsakovo ir Rangovo susitarimas. Visi Preliminariosios sutarties priedai yra neatskiriamos sudedamosios Preliminariosios sutarties dalys.

9.3. Šalys sieks, kad visi ginčai, nesutarimai ir pretenzijos, kurios gali kilti dėl šios Preliminariosios sutarties galiojimo, vykdymo, taikymo ir/ar aiškinimo būtų sprendžiami Šalių geranoriškų derybų būdu.

9.4. Užsakovas skelbia Preliminariosios sutarties ir Pagrindinės sutarties kopijas Centrinėje viešųjų pirkimų informacinėje sistemoje, išskyrus informaciją, kurią viešojo pirkimo metu dėl Preliminariosios sutarties sudarymo Rangovas nurodė laikyti konfidencialia, jei tai atitinka Viešųjų pirkimų įstatyme nustatytus reikalavimus.

9.5. Užsakovo asmuo, atsakingas už Preliminariosios sutarties vykdymą – Kelių ir transporto skyriaus vyriausiasis specialistas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*nuasmeninta*).

9.6. Rangovo asmuo, atsakingas už Preliminarios sutarties vykdymą – direktorius Valdas Savukaitis, el. paštas [hidrokesta@gmail.com](mailto:hidrokesta@gmail.com), tel. +370 345 52567, +370 686 41179.

9.7. Užsakovo asmuo, atsakingas už Preliminarios sutarties ir jos pakeitimų paskelbimą Lietuvos Respublikos viešųjų pirkimų įstatymo nustatyta tvarka – Kauno rajono savivaldybės administracijos Viešųjų pirkimų skyriaus vyr. specialistė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nuasmeninta).

9.8. Preliminari sutartis sudaryta dviem vienodą juridinę galią turinčiais egzemplioriais lietuvių kalba – po vieną kiekvienai Šaliai.

9.9. Preliminarioji sutartis turi 4 (keturis) priedus, kurie yra neatskiriama Preliminariosios sutarties dalis.

9.9.1. 1 priedas – Pagrindinės sutarties projektas (su priedais);

9.9.2. 2 priedas – Rangovo pasiūlymas (įskaitant Darbų kiekių žiniaraščius);

9.9.3. 3 priedas – Techninė specifikacija (Techninis darbo projektas, jo priedas „Kelių statybos darbams, kelių elementams taikomi minimalūs aplinkos apsaugos kriterijai“, Darbų kiekių žiniaraščiai). Pastaba. Techninis darbo projektas dėl didelės apimties į sutarties ADOC rinkmeną nekeliamas, jį galima rasti Centrinėje viešųjų pirkimų informacinėje sistemoje (CVP IS) prie paskelbto pirkimo Nr./ID 1347488, adresas: <https://viesiejipirkimai.lt/epps/cft/listContractDocuments.do?resourceId=1347488>;

9.9.4. 4 priedas – Atsakymai į tiekėjų klausimus pirkimo procedūrų metu.

|  |  |  |
| --- | --- | --- |
| 1. **ŠALIŲ REKVIZITAI** | | |
| |  |  |  | | --- | --- | --- | | **UŽSAKOVAS**  **Kauno rajono savivaldybės administracija**  Savanorių pr. 371, 49386 Kaunas  Įstaigos kodas 188756386  A. s. LT914010042503135057  Luminor Bank AS Lietuvos skyrius  Banko kodas 40100  Tel. (+370 37) 30 55 03  El. p. info@krs.lt  Administracijos direktorius  Mantas Rikteris |  | **RANGOVAS**  **UAB „Hidrokesta“**  Valių g. 15A, Giedručių k., Šakių r.  Juridinio asmens kodas 174414579  PVM mok. kodas LT744145716  A. s. Nr. LT194010042100050331  Luminor Bank AS Lietuvos skyrius  Banko kodas 40100  Tel. +370 345 52567  El. paštas hidrokesta@gmail.com  Direktorius  Valdas Savukaitis | |  |  |
|  |  |  |